U pobjedi Milwaukeeja protiv Memphisa, Kukoč dao 13 pogodaka (28/2/04) - 2004-02-28
U pobjedi Jazza nad Sacramentom, Gordan Giriček je pridonio s devet pogodaka i jednim skokom
U NBA - Cleveland Cavaliers su, u utakmici protiv Orlando Magica, uspjeli izgubiti prednost od 18 koševa, koju su imali 8 minuta prije kraja utakmice. Na koncu su uspjeli pobijediti u produžetku, sa 112 prema 107. Lebron James je dao 30 pogodaka, a Zydrunas Ilgauskas 28. Stručnjaci se pitaju hoće li mladi James, zvijezda ove sezone, biti dovoljan za pohod Cavaliersa u play-offu. Milwaukee Busck su pobijedili Memphis Grizzlies sa 106 prema 104. Toni Kukoč je dao 13 pogodaka, uz četiri skoka i jednu asistenciju. Utah Jazz je gostovao u Sacramentu, protiv Kingsa. U pobjedi Jazzera sa 102 prema 97, Gordan Giriček je pridonio s devet pogodaka i jednim skokom. Tenis. Prva tenisačica svijeta Justine Henin-Hardenne plasirala se u finale turnira u Dubaiju, pobijedivši Meghan Shaughnessy. U današnjem finalu, protivnica joj je mlada Ruskinja Svetlana Kuznjecova, koja je pobijedila Ai Sugijamu. Za osamnaestogodišnju Kuznjecovu to je treće finale nekog WTP turnira u karijeri, a, isto tako, to ju uvodi među prvih 20 tenisačica svijeta. Tenisači se primiču kraju turnira u Marseilleu. Dominik Hrbaty je eliminirao četvrtog nositelja Maxa Mirnyja, a, u polufinalu, suparnik će mu biti Jonas Bjorkman, koji je eliminirao Marca Rosseta. Peti nositelj Fernando Gonzales izgubio je svoj četvrtfinalni meč od Robina Soderlinga. 19-godišnji Šveđanin u polufinalu igra protiv Arnauda Clementa, koji je pobijedio Alberta Martina. Clement je jedini preostali nositelj u konkurenciji. Irački olimpijski odbor - izabran krajem siječnja - ponovno je primljen u međunarodnu olimpijsku zajednicu, čime je otvoren put za iračke sportaše da se natječu na ovogodišnjim ljetnim olimpijskim igrama u Ateni. Očekuje se da će se natjecati oko 25 iračkih sportaša, od kojih četiri hrvača već treniraju u američkom olimpijskom trening kampu, u Coloradu.